בעקבות תצפיות ראשוניות של 486958 ארוקות' והבהירות נראית שלו, הוא הוערך להיות בקוטר של 18–41 ק"מ. תצפיות נוספות ב-2017 הביאו למסקנה כי זה גוף מאורך בקוטר של 30 ק"מ או אולי אסטרואיד כפול או בצורה המזכירה את כוכב שביט צ'וריומוב-גרסימנקו 67P.
זמן ההקפה הוא כ-295 שנים, ונטיית מסלול נמוכה לעומת גופים נוספים בחגורת קויפר.
לפי התצפיות נראה כי ל-486958 ארוקות' יש צבע אדום, ואולי אף יותר אדום מפלוטו. 486958 ארוקות' הוא האובייקט הקטן ביותר מחגורת קויפר שיש מדידה והערכה לגבי צבעו.
טלסקופ החלל האבל הקדיש 24 חליפות כדי לעקוב אחר החזר האור המגיע מ-486958 ארוקות' בין התאריכים 25 ביוני ו-4 ביולי 2017 על מנת לחשב את זמן המחזור שלו.
תצפיות באירועי הסתרה.
תצפיות של נעשות במהלך אירועי הסתרה (אוקולטציה) תוך שילוב תצפיות מדרום אמריקה, מאפריקה ומהאוקיינוס השקט, יחד עם טלסקופי החלל האבל וטלסקופ החלל גאיה.
ב-3 ביוני 2017 ניסו שתי קבוצות מדענים של נאס"א לזהות את צלו של דרך שילוב תצפיות מארגנטינה ודרום אפריקה. לאור חוסר הצלחה לאתר את הצל של האובייקט הניחו בהתחלה כי עשוי להיות אף גדול או כהה משנחשב בתחילה., אולם לאחר תצפיות נוספות ביולי 2017 התגלה כי הייתה שגיאה בהכוון הטלסקופים ובחישוב מיקום הצל במהלך אירוע ההסתרה.
ב-10 ביולי 2017 הצליח הטלסקופ המוטס SOFIA לצפות בהצלחה במהלך אירוע ההסתרה השני תוך כדי טיסה מעל האוקיינוס השקט ממרכז קרייסטצ'רץ', ניו זילנד. המטרה העיקרית של התצפיות האלה היה לבדוק אם קיימות טבעות או חומר העלול לסכן את הגשושית ניו הורייזונס במעברה ליד
ב-17 ביולי 2017 ביצע טלסקופ החלל האבל תצפיות על מנת לנסות לאתר אם יש טבעות או עוד חלקיקים סביב 486958 ארוקות' העשויים לסכן את מעבר הגשושית ניו הורייזונס. התצפיות בוצעו לאורך העקבה הקרקעית של אירוע ההסתרה בדרום ארגנטינה. יחד עם שילוב תצפיות של טלסקופ החלל האבל והטלסקופ המוטס SOFIA. תוצאות ראשוניות של התצפיות מעידות של-486958 ארוקות' יש צורה ספרואיד אליפטי או אולי אף יכול להיות אסטרואיד כפול. גודלו מוערך להיות בסביבות 30 ק"מ (או אם מדובר בשני גופים, כל אחד בקוטר של 15–20 ק"מ).
מתצפיות יולי 2017 עולה, כי הגוף הוא בעל צורה לא שגרתית, או אולי גוף בינארי, או ייתכן שיש גם ירח בנוסף על האפשרות שמדובר בשני גופים.
אפשרויות תצפיות נוספות התקיימו במהלך ב-2018.
חקר באמצעות גשושיות.
לאחר ביצוע יעף סמוך לפלוטו, נותרה לגשושית ניו הוריזונס כמות דלק שאפשרה תמרון ליד אחד מהאובייקטים בחגורת קויפר. באוקטובר 2014 אושר כי המשימה תמשיך למטרה נוספת.
לאחר סקר ראשוני הוחלט כי היא תחלוף ליד ב-1 בינואר 2019, ובמרחק 43.4 יחידות אסטרונומיות מן השמש. בדרכה עשתה ניו הורייזונס ארבעה תיקוני מסלול כדי להתאים את מסלולה לחליפה.
ב־1 בינואר 2019 בשעה 12:33 בלילה שעון החוף המזרחי, חלפה הגשושית במרחק 3,500 ק"מ מהגוף. עקב קצב השידור הנמוך, תמונות ומדידות מהיעף אמורות להיות משודרות בחזרה לכדור הארץ עד ספטמבר 2020.
מתמונות ראשונות נראה כי צורתו מוארכת כעין איש שלג וציר הסיבוב המשוער הוא או 15 שעות או 30 שעות. ב-7 במרץ 2019 פרסמה נאס"א צילומי תלת-ממד של הגוף.
חבורת ראש כרוב
"חבורת ראש כרוב" הוא סרט קולנוע קומי ומוזיקלי לילדים בבימויו של אופיר לובל וההפקה של אלון גור אריה ואשר לגזיאל הסרט יצא ביולי 2010 על ידי חברת גלובוס גרופ.
הסרט מהווה את שירי הילדים האהובים של קובי אשרת ומהווה הומור ודמויות מצחיקות.
עלילה.
שחר פרץ שחר ישי ומיכל מוכתר שרים במהלך הסרט את שיריו של קובי אשרת יוצאים כראשי כרוב ומגלמים דמויות מצחיקות.
פרטנר tv
פרטנר tv הוא שירות טלוויזיה בישראל בטכנולוגיית OTT מטעם קבוצת התקשורת פרטנר.
השירות הושק ב-25 ביוני 2017 וכולל שירות וידאו על פי דרישה וגישה לתכני נטפליקס.
נכון ליוני 2021 לשירות מחוברים כ-233,000 לקוחות והשקתו הביאה להגדלה משמעותית של התחרות בתחום הטלוויזיה.
היסטוריה.
בדצמבר 2014 השיקה סלקום את שירות הטלוויזיה שלה, "סלקום tv". זאת, לאחר שנים של קיום דואופול מצד "הוט" ו-Yes בתחום הטלוויזיה הרב ערוצית במדינת ישראל. ביוני 2017 הכריזה פרטנר במסיבת עיתונאים כי היא משיקה את שירות הטלוויזיה שלה.
ב-29 במאי 2017 הודיעה נטפליקס על שיתוף פעולה נרחב וראשון מסוגו בישראל עם חברת פרטנר, במסגרתו ישולבו תוכני נטפליקס בשירות פרטנר tv.
ב-21 בדצמבר 2017 הכריזה פרטנר על הצטרפות ערוץ מצו, המשדר מוזיקה קלאסית וקונצרטים, לשירות. כמה ימים מאוחר יותר החל ערוץ A+ להיות משודר כחלק מהשירות.
ב-15 באפריל 2018 הודיעה פרטנר כי חתמה על הסכם עם חברת אמזון לפיו לקוחותיה יוכלו לצפות בשירות הווידאו באמצעות ממירי פרטנר TV.
ב-20 בינואר 2019 הודיעה החברה כי תתחיל להציג פרסומות בתכני השירות שלה באמצעות מערכת Addressable tv המאפשרת להתאים את הפרסום בטלוויזיה לצופה.
בדצמבר 2021 פרטנר TV הודיעה שב-30 בדצמבר 2021 ערוץ הילדים, ערוץ לוגי וערוץ טדי צפויים לעזוב את השירות.
תכנים.
תוכני השירות מורכבים מ-50 ערוצים מובילים המשודרים באופן חופשי לכל בעל ממיר דיגיטלי ייעודי ומשירות VOD שמסופק כולו כחלק מהחבילה המכיל סרטים וסדרות וכן תוכניות טלוויזיה ששודרו לאחרונה וניתנים לצפייה באופן אוטומטי עד שבועיים אחורה באמצעות שירות Catch up.
רשימת ערוצים.
ערוץ 9 • כאן 11 • קשת 12 • רשת 13 • עכשיו 14 • ערוץ הקניות • ערוץ 24 • מוזיקה il • מַכַּאן 33 • הידברות • ערוץ הכנסת
ערוץ פרטנר סרטים • ערוץ פרטנר סדרות • ערוץ פרטנר קידס
+Food+ • Travel+ • health • ערוץ בית+ • Mezzo TV • CBS Reality • ערוץ !E • ערוץ BollyWood HD • bollyShow • Foody • FTV HD • ויוה • ויוה פלוס
נשיונל ג'יאוגרפיק • National Geographic WILD • ערוץ ההיסטוריה
• CNN • Fox News • Fox Business • France 24 • ערוץ daystar •
כאן חינוכית • ערוץ ג'וניור • Zoom • ערוץ הכוכבים • ערוץ בייבי • A+ • JimJam • Zoom Toon
ערוץ טדי.
באוקטובר 2017, כמה חודשים לאחר השקת השירות, הכריזה פרטנר כי היא משיקה את ערוץ התוכן המקורי שלה מטעם טדי יזמות והפקות, טדי, שישודר באפיק 15, החל מ-15 בנובמבר 2017, מייד לאחר רצף הערוצים המסחריים, דבר שמראה באיזו חשיבות מתייחסת החברה לערוץ.
הערוץ מנוהל באמצעות הסכמי שותפות מלאים עם היוצרים השונים, ומשודרים בו תכנים בשידור חוזר ("שמש", "הקומדי סטור" ו"השיר שלנו") לצד תוכן מקורי בכיכוב אושיות רשת שונות- "במדינת תל אביב" בכיכוב מיכאל גבעתי, לירן דוד, איל שקרצי וספיר בן רובי, "סחילנד" בכיכוב ליאור דובדבני ואילן קובץ', "המופע של אלעד לוי" בכיכובם של אלעד לוי ואורי גבריאל ועוד רבים.
מנהל התוכן של הערוץ הוא נדב פרישמן והמפיק הראשי שלו הוא אסף גורדון.
הערוץ סיים את שידוריו ב-30 בדצמבר 2021.
מדינה פדרטיבית
ישראלים\פעולה\סקס
צבא גרמניה המזרחית
אימונואסיי
אימונואסיי (Immunoassay) היא סוג בדיקה ביוכימית המודדת את נוכחותi או ריכוזן של מולקולת ענק או מולקולות קטנות בתמיסה, באמצעות השימוש בנוגדנים (בדרך כלל) או באנטיגנים (לפעמים). מולקולה המזוהה באמצעות אימונואסיי  מכונה לעיתים קרובות "האנליט" (Analyte - חומר כימי או מרכיב הנמדד באנליזה מעבדתית), והוא במקרים רבים חלבון, על אף שייתכנו סוגי חומרים אחרים, השונים בגודל וצורה, כל עוד מתפתחים הנוגדנים המתאימים בעלי התכונות המתאימות. אנליטיים בנוזלים ביולוגיים כגון סרום או שתן נמדדים לעיתים קרובות באמצעות אימונואסיי למטרות מחקר רפואי או למטרות בדיקות מעבדה רפואית.
אימונואסיי עשוי להגיע בתצורות ובווריאציות שונות. ניתן לבצע בדיקות אימונואסיי במספר שלבים תוך הוספת מגיבים (ריאגנטים) שאותם שוטפים או מפרידים בשלבי בדיקה שונים. מבחני אימונואסיי רב שלביים מכונים לעיתים אימונואסיי מפריד או אימונואסיי הטרוגני. בדיקות אימונואסיי מסוימות ניתן לבצע בפשטות על ידי ערבוב מגיבים עם הדגימה, תוך ביצוע מדידה פיזיקלית. בדיקות כגון אלה קרויות בדיקות אימונואסיי הומוגניות או לעיתים נדירות יותר אימונואסיי לא מפריד.
לעיתים קרובות משתמשים בבדיקות אימונואסיי בכילים (קליברטורים) כילים הם תמיסות הידועות כמכילות את  האנליט הנבדק, בריכוז ידוע בדרך כלל. השוואה בין התגובות של הדגימה הנבדקת כנגד תגובת הכיל מאפשרת פענוח עוצמת האות במונחים של נוכחות או ריכוז של האנליט בדגימה.
עקרון.
באימונואסיי מסתמכים על היכולת של נוגדן לזהות ולקשור מולקולה מסוימת בתוך מה שעלול להיות תערובת מורכבת המכילה סוגים שונים של מולקולות. המולקולה אליה נקשר הנוגדן מכונה באימונולוגיה אנטיגן והשטח על אנטיגן אשר אליו נקשר הנוגדן נקרא אפיטופ.
במקרים מסוימים של בדיקות אימונואסיי יכול האנטיגן לשמש לזיהוי נוכחות של נוגדנים, המזהים אנטיגן, בתמיסה. במילים אחרות, בחלק מבדיקות האימונואסיי עשוי האנליט להיות נוגדן ולא אנטיגן.
בנוסף לקשירה של נוגדן אל האנטיגן שלו, תכונת המפתח השנייה של כל אימונואסיי הוא יצירת אות (סיגנל) הניתן למדידה בתגובת הקישור. ברוב בדיקות האימונואסיי, אף כי לא בכולן, מעורב קישור כימי של סמן כלשהו הניתן לגילוי לנוגדנים או לאנטיגנים. קיים מספר גדול של סמנים שונים באימונואסיי המודרני, והם מאפשרים דרכי זיהוי באמצעים שונים. סמנים רבים משמשים לזיהוי כיוון שהם פולטים קרינה, מייצרים שינוי בצבע בתמיסה, זורחים (פלואורסצנציה) תחת אור, או מאחר שהם יכולים לגרום לפליטת אור (לומיניסצנסיה).
היסטוריה.